OpenLLM-France/wikimedia huggingface dataset:
# Nihonio

Nihonioa (izendapenaren aurretik, Ununtrio edo Ununtrium) elementu kimiko erradioaktibo sintetiko bat da. Bere zenbakia 113 da eta bere sinboloa Nh. Lehen aldiz Dubnako Ikerketa Nuklearren Institutu Zentralak sortu zuen 2003an eta bigarrenez 2004an RIKEN japoniar institutuko talde batek.
2015eko abenduan, IUPACek eta IUPAPek japoniar ikertzaileen aurkikuntza onartu zuten, onartutako zenbaki atomikorik altuena izanik. Ezagutzen den isotopo egonkorrena 286Nh da, ≈20 segundoko bizitza-erdiarekin. Hala ere 287Nh isomero nuklear bat izan behar dela uste da eta honek 20 minutuko bizitza-erdia izan beharko luke. Egindako esperimentu batzuen arabera, 7. periodoko elementua da eta 13. taldeko kide baten antzera jarduten du eta metal hegazkor baten propietateak ditu.

## Erreferentziak

* 1 2 3 Hoffman, Darleane C.; Lee, Diana M.; Pershina, Valeria. (2006). Morss; Edelstein, Norman M.; Fuger, Jean eds. The Chemistry of the Actinide and Transactinide Elements. (3. argitaraldia) Dordrecht: Springer Science+Business Media ISBN 1-4020-3555-1..
* ↑ Seaborg, Glenn T.. transuranium element (chemical element). Encyclopædia Britannica.
* ↑ Bonchev, Danail; Kamenska, Verginia. (1981). «Predicting the Properties of the 113–120 Transactinide Elements» Journal of Physical Chemistry (American Chemical Society) 85 (9): 1177–1186. doi:10.1021/j150609a021..
* 1 2 Fricke, Burkhard. (1975). «Superheavy elements: a prediction of their chemical and physical properties» Recent Impact of Physics on Inorganic Chemistry 21: 89–144. doi:10.1007/BFb0116498..
* ↑ IUPAC. (2015). Discovery and Assignment of Elements with Atomic Numbers 113, 115, 117 and 118. .

## Kanpo estekak

* Datuak: Q1301
* Multimedia: Nihonium / Q1301
# Niigata (prefektura)

Niigata prefetura (japonieraz: 新潟県, Niigata-ken) Japoniako Honshu uharteko prefetura bat da. Hiriburua Niigata hiria da. Niigata izenak "aintzira berria" esan nahi du.

## Historia

Meiji berrezarkuntza arte, Niigata prefeturaren lurraldea Echigo eta Sado probintzietan banatuta egon zen
Niigata hiria Japoniako itsasoaren kostaldean dagoen Japoniako hiri nagusia da. Itsas portu garrntzitsua izan da XIX. mendearen erdialdeaz geroztik, batez ere Koreako iparraldearekiko eta Errusiarekiko merkataritzarako.

## Geografia

Niigata prefeturak 240 km inguruko kosta du Japoniako itsasoan, ipar-ekialdetik hego-mendebaldera, eta kostaldeko lautada bat du itsasoaren eta mendien artean. Sado uhartea ere prefeturaren lurraldea da. Bere lurralde zabalean hainbat Parke Nazional aurkitzen dira; Chūbu-Sangaku, Nikkō, Jōshin'etsu Kōgen, Bandai-Asahi eta Oze hain zuzen ere.
Lau gune geografikotan banatuta dago prefetura: Jōetsu hegoaldean, Chūetsu erdialdean, Kaetsu iparraldean, and Sado uhartea. Shinano ibaiak, Japoniako luzeena, Niigata prefeturan du sorlekua.

## Ekonomia

Nekazaritza jarduera garrantzitsua da prefeturan. Arroza da produktu nagusia. Uonumaren inguruetan Koshihikari arroz-barietatea egiten da, Japoniako onena izatearen ospea duena. Loregintzak ere garrantzia du.
Industriari dagokionez, metalen manufaktura da nagusi (guraizeak, labanak, erremintak).

## Banaketa administratiboa
### Hiriak

* Hiri handienak:
* Niigata (hiriburua 813.053 biztanle)
* Nagaoka (281.222 bizt.)
* Jōetsu (206.175 bizt.)
* Shibata (103.490 bizt.)
* Sanjō (103.199 bizt.)
* Kashiwazaki (93.506 bizt.)
* Hiri guztiak:
| Agano Gosen Itoigawa Jōetsu Kamo Kashiwazaki Minamiuonuma Mitsuke Murakami Myōkō | Nagaoka Niigata (hiriburua) Ojiya Sado Sanjō Shibata Tainai Tōkamachi Tsubame Uonuma |

### Herriak barrutika sailkatuta

| Higashikanbara barrutia Aga Iwafune barrutia Awashimaura Sekikawa Kariwa barrutia Kariwa | Kitakanbara barrutia Seirō Minamikanbara barrutia Tagami Minamiuonuma barrutia Yuzawa | Nakauonuma barrutia Tsunan Nishikanbara barrutia Yahiko Santō barrutia Izumozaki |

## Ondasun nabarmenak

* Shibatako gaztelua.
* Kasugayama gazteluaren aztarnak.
* Shinano ibaia.
* Sado uhartea.
* Chūbu-Sangaku Parke Nazionala.
* Jōshin'etsu Kōgen Parke Nazionala.
* Nikkō Parke Nazionala.
* Bandai-Asahi Parke Nazionala.
* Oze Parke Nazionala.
* Toki Messe.

## Iruditegia

* Shibatako gaztelua.
* Kasugayama gaztelua.
* Shinano ibaia.
* Sado uhartea.
* Niigatako hondartzak.
* Chūbu-Sangaku Parke Nazionala.
* Jōshin'etsu Kōgen Parke Nazionala.
* Nikkō Parke Nazionala.
* Bandai-Asahi Parke Nazionala.
* Oze Parke Nazionala.
* Toki Messe dorrea.
* Yuzawako onsena.

## Kanpo estekak

* Niigata prefeturako webgune ofiziala
* Datuak: Q132705
* Multimedia: Niigata prefecture / Q132705
# Niigataita

Niigataita silikato motako minerala da eta epidote taldearen kidea da.

## Ezaugarriak

Niigataita silikato mineralaren formula kimikoa hau da: ${\ce {{CaSr}{Al3}(Si2O7)(SiO4)O(OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Niigataite: Mineral information, data and localities.» www.mindat.org (Noiz kontsultatua: 12-05-2019).
# Nihon no Yoru to Kiri

Gaua eta lainoa Japonian (japonieraz: 日本の夜と霧, Hepburn: Nihon no Yoru to Kiri) 1960ko Nagisa Oshima japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Gobernuaren aurkako ikasle-mugimenduen bi belaunaldiko kide Reiko eta Haruaki gazteen ezkontza eguna da. Bi pertsona sartuko dira ustekabean ospakizunean.

## Aktoreak

* Miyuki Kuwano : Reiko Harada
* Fumio Watanabe : Haruaki Noda
* Hiroshi Akutagawa : Udagawa irakaslea
* Masahiko Tsugawa : Ôta
* Shinko Ujiie : Udagawa andrea
* Akiko Koyama : Misako Nakagawa
* Kei Sato : Nakamaki
* Rokko Toura : Higashiura

## Erreferentziak

* ↑ www.sansebastianfestival.com

## Kanpo estekak

* Datuak: Q1962638
# Nihriyako gudua

Nihriyako gudua, Mitanniko inperioa izan zenagatik hititar eta asiriarren arteko liskarren puntu gailena izan zen.
Shubiluliuma I.ak K.a. XIII. mendean Mitanni konkistatu zuenean, bi erregeordetza sortu zituen, Alepo eta Karkemish, eta erresuma honetako lurren zati handi bat, bere aliatuen artean banatu zuen. Garai batean Mitanniko erresuma izan zen gainontzekoak, bere independentzia mantendu zuen hititen mendeko erresuma bezala. Hititar boterearen zabalkuntza handi hau, Kadeshko guduaren arrazoia izan zen, Egiptoren aurka izan zutena, hau, Asiriak probestu zuelarik, pixkana-pixkana, Mitannik utzitako hutsa betetzeko; honela, jada bere errege Urhi-Teshuben garaian, K.a. XII. mendearen hasieran, hititek, horren aurka ezer egiteko modurik ez zutelarik, euren mendeko erresuma izan zen Mitanni, Asiriaren mende nola erortzen zen ikusi behar izan zuten.
Asiriar hedapenak jarraitu egin zuen, zehaztasunez adierazi gabeko data batean, Nihriyako erresuma ezberdinen aurkako eraso batetatara iritsi arte, Tukulti-Ninurta I.a erregearen agintaldian (historialari batzuentzat, erregea, Salmanasar I.a edo Ashur-nadin-apli izango zen arren). Hititek, euren inperioaren mugakide den toki bati eginiko eraso hau, onartezin bezala jo zuten, eta, Tudhalia IV.ak gidatuta, euren armada toki hartara eraman zuten.
Bi indarren arteko borroka, Nairitik gertu gertatu zen, eta asiriarrek, garaipen erabakigarri bat lortu zuten, Asiriari, inguruko erresumak eranstea ahalbidetu ziona, eta hititak, honen ondorioz, egoera zail batean geratu ziren, behar bezala dokumentaturik ez dagoen Thudalia IV.aren aurkako estatu kolpearen arrazoietako bat, azken errege honek, Tukulti-Ninurtaren aurka jasandako porrotaren ondoren ospea galdu izana izateraino.
Bi inperioen arteko etsaitasunek hor jarraitu zuten arren (iturri asiriarrek, guduaren ondoren, eraso ezberdinetan, 28.000 preso hititar harrapatu zituztela diote), ez zen egon ondorio larriagorik egon hititentzat luzera, Asiriak, bere arreta, Babiloniaren konkistan jarri baitzuen, egitasmo honetan, baliabide larregi erabili zituelarik, bere mendebaldeko mugan hedatzen saiatzeko moduan. Hititar inperioak, beraz, bere azken urteak bakean bizi ahal izan zituen, itsasoko herrien erasoen ondorioz desagertu zen arte, K.a. 1200 inguruan.

## Kanpo estekak

* Datuak: Q906834
# Nunilo eta Alodia eliza

Nunilo eta Alodia eliza Esteribarko Sarasibar kontzejuan Erdi Aroko kristiau eliza bat da.

## Eraikina

Nunilo eta Alodia Santuen eliza, harriz egindako baserri izaerako eraikuntza da, zaharberritze eta eraberritze lanen ondorioz oso aldatua. Habearte bakarra, burualde zuzena eta kanpandorrea ditu oinaldean. Sarrera epistolaren aldeko horman dago, arkupeaz babestutako erdi-puntuko arkudun atean. Ebanjelioaren aldean kapera bat eta sakristia daude atxikita, burualdearen ondoan eta presbiteriotik du sarrera. Esparru osoa, berriki eraiki den ganga beheratu batez estalita dago. Altzarien artean, Ama Birjinaren egur gotikoko tailu bat nabarmentzen da, Haurra eserita duela (ca. 1300), ebanjelioaren alboko kaperan kokatua, eta sakristian gordetzen den zilarrezko parrokia-gurutzea.
Nafar urregintza pieza garrantzitsua da hau -Iruñeko tailer posiblea- 1600 inguruan, ezaugarri gotikoak eta joera manierista dituena. Gurutze latindarra da, bi aurrealdeetan apaingarri ugarirekin aberastua, tenplete poligonal formako euskarri korapiloarekin, erliebeekin apaindua. Bere edertasunagatik, bi gurutzaduren irudiak nabarmentzen dira, Kalbarioa aurrealdean, eta Nunilo eta Alodia santuak, parrokiaren titularrak, atzealdean. XIX. mendean zaharberritutako erretaula nagusiak, erliebe nagusia, titular santuekin mantentzen du, datorren erretaula batez berraprobetxatuta. XVI. mendeko hirugarren laurdeneko erromanista kutsuko obra da, Miguel Espinal (1553-1590) irudigileari egotz dakiokeena, Sarasibartik oso urrun ez dagoen Galdurotzeko erretaula nagusiko erliebeak bezala dokumentatutako bere obrekin antz handia duelako.

## Erreferentziak

* «Esteribar | Sarasibar» esteribar.org (Noiz kontsultatua: 2021-09-11).

## Ikus, gainera

* Sarasibar

## Kanpo estekak

* Datuak: Q108508397
# Nuneaton

Nuneaton, Ingalaterrako erdialdean dagoen udalerri bat da, Warwickshire konderrian.
2021ean 99.372 biztanle zituen.
* Datuak: Q175632
* Multimedia: Nuneaton / Q175632
# Nunilona Enekoitz

Nunilona, Nunila edo Ona Enekoitz Iruñekoa (?, 803 inguru – ?, ?) Iruñeko Erresumako infanta eta Aragoiko kondesa ezkontidea izan zen.

## Biografia

Aita Eneko Arista eta ama Oneka Beraskoitz izan zituen. Gartzea Enekoitzen arreba izan zen. Gartzea I.a Garindoitz baskoi noblea ezkondu zuen, 820 inguruan bere aitaginarrebaren laguntzari esker Aragoiko konderria eraso eta konkistatu zuena.
Seme ezagun bakarra izan zuten, Garindo Gartzeitz hain zuzen ere, 833an aita konderrian ordezkatu zuena.
Zuhaitz genealogikoa :
Garindo Gartzeitz
Eneko Semenoitz
Eneko Arista
Eneko Garzeitz
Oneka Iruñekoa
Nunilona Enekoitz
Kisilo Gartzeitz
Belasko Baskoia
Oneka Beraskoitz Iruñekoa
Belasko Garzeitz :

## Erreferentziak

* ↑ Rodako kodexean ez da Eneko Aristaren alaba honen izenik ageri.
* ↑ Estornes Lasa, Bernardo. (1959). Eneko Arista, fundador del Reino de Pamplona, y su época. Buenos Aires, 254 or..

## Kanpo estekak

* Datuak: Q3879462
# Nunningen

Nunningen Suitzako udalerria da. Solothurn kantonamenduan dago, Thierstein barrutia barrutian. 2014an 1,880 biztanle zituen 10,27 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64697
* Multimedia: Nunningen / Q64697
# Nuno Pombo

Nuno Pombo (1978ko apirilaren 20a) arkularia da. Portugal ordezkatu zuen 1996ko Udako Olinpiar Jokoetan, 2000ko Udako Olinpiar Jokoetan eta 2008ko Udako Olinpiar Jokoetan.

## Erreferentziak

* ↑ Nuno Pombo
* ↑ Nuno POMBO

## Kanpo estekak

* Datuak: Q7069889
# Nunda udalerria, McHenry konderria (Illinois)

Nunda udalerria Ameriketako Estatu Batuetako Illinois estatuko udalerri bat da, McHenry konderrian. Azken zentsuaren arabera 38.344 biztanle zituen, 48.02 milia karratu (124.4 km$^2$) eremuan.

## Ekonomia

2020ko zentsuaren arabera, Nunda udalerrian 14077 etxebizitza zeuden. Per capita diru-sarrerak 45.924 estatubatuar dolar ziren.

## Kanpo estekak

* Datuak: Q7069793
# Nunda (New York)

Nunda New York estatuko herri bat da. Livingston konderrian kokatua dago. 2010ean 1.377 biztanle zituen, 2,57 kilometro koadrotan banatuta.

## Ikus, gainera

* Livingston konderria

## Kanpo estekak

* Datuak: Q7069788
* Multimedia: Nunda (town), New York / Q7069788
# Nunez (Georgia)

Nunez Georgiako estatuko hiri bat da. Emanuel konderrian kokatua dago. 2010ean 147 biztanle zituen, 3,42 kilometro koadrotan banatuta.

## Ikus, gainera

* Emanuel konderria

## Kanpo estekak

* Datuak: Q2251206
# Nunn (Colorado)

Nunn Coloradoko herri bat da. Weld konderrian kokatua dago. 2010ean 416 biztanle zituen, 8,0717 kilometro koadrotan banatuta.

## Ikus, gainera

* Weld konderria

## Kanpo estekak

* Datuak: Q2414350
* Multimedia: Nunn, Colorado / Q2414350
# Nunnanen

Nunnanen (iparraldeko samieraz: Njunnás) Enontekiö udalerria dagoen herrixka bat da, Finlandiako Lappi lurraldean. Udalerriko ekialdeneko herrixka da eta Inari udalerriarekin harreman gehien daukana. Nahiz eta, herrixkaren biztanle-kopurua ez den berrehunera iristen, eskola publiko bat dago bertan, Hetta hiriburutik nahiko urruti dagoelako. Gutxi gorabehera, samitarren kopurua, %20a da.
Izena XV. mendean herrixkara iritsi zen Nun herriari dagokio. Ez zen herrixka oso garrantzitsua izan, baina urteak igaro hala, geroz eta biztanle gehiago hurbiltzen joan zen bertara. Laponiako Gerran, 1945. urtean, naziek, Nunnanen birrindu egin zuten eta berregituratze-lanek hainbat urte iraun zuen.
Elur-orein abeltzaintza, ehiza, arrantza, eskia eta antzeko beste hainbat ekintza herrixkarekin betidanik egon izan dira lotuak.

## Kanpo estekak

* Nunnaneni buruzko informazioa (Ingelesez)
* Datuak: Q11884871
# Oihan Zaharra

Oihan Zaharra, Tolkienen legendariumean eta Eraztunen Jauna eleberrian, Eskualdearen ekialdean dagoen oihana da. Eguzkiaren Lehen Aroan, Oihan Zaharra oso zabala zen, ia Eriador osoa estaltzen zuelarik, baina, Eguzkiaren Hirugarren Aroan, eremu txiki batetara murriztua geratu zen, Baranduin ibaia eta Tyrn Gorthaden artean. Ekialdetik Mendebaldera, Sahatsuste ibaiak zeharkatzen zuen, Hegoaldeko muinoak aurkitzen ziren muinoetan jaio eta Baranduin ibaian itsasoratzen zena, Oihanaren hegomendebaldeko muturrean, Hesi Amaiera izeneko herrixkatik gertu.
Oso oihan txiki eta trinkoa zen, non bidezidor irekiak berehala estaltzen ziren sasiez, eta, bidaiarien ustez, mugitzen ari zirela ziruditen zuhaitzez. Tokiren batzuetan, oihanaren trinkotasunak, airea, ia arnasezina bihurtzen zuen.
Bere barnean, oihana bera zeharkatzen saiatzen zirenei, bidea arriskutsu egiten zieten zuhaitz izpiritu gaiztoak bizi ziren.

## Sutzarraren Argiunea

Oihan Zaharrean, eta Hesitik milia gutxitara, zuhaitz handiz inguratutako gune biribil handi bat zegoen, Sutzarraren Argiunea bezala ezagutzen zena.
Han, ez zen zuhaitzik hazten, soilik larre gogorrak eta landare altu ugari: ihartutako izei sendoak, perrexil basatia, sasi lehorrak, asunak eta karduak.
Izen hori, Oreinetako hobbitek, zuhaitz ugari erre zituztelako, hauek, Hesia eraso eta Oreineta inbaditzeko suntsitzen saiatu zirenean.
Frodo eta bere lagunek, Breeranzko euren bidaian zeharkatzen dute, Gizasahats Zaharrarekin topo egiten dutelarik, tranpa bat prestatzen dien sahats zahar eta gaizto bat. Tom Bombadilek salbatzen ditu, Oihanaren ekialdean bizi zena. Elronden arabera, Oihan Zaharra, Fangorn oihanarekin batera, antzinako garaietan, Mendebaldeko Lurraldeen zati handi bat hartu zuen basogune handi baten azken hondarrak dira.

## Kanpo estekak

* Datuak: Q932923
# Oihan hitzean mundua

Oihan hitzean mundua ("The Word for World Is Forest" ingelesez) Ursula Kroeber Le Guin idazle estatubatuarraren zientzia fikziozko eleberria da. Liburuaren lehenengo bertsioa eleberri laburra moduan 1972an plazaratu zuen eta Hugo saria irabazi zuen; 1976an nobela luzearen formatuan plazaratu zuen. "Ekumen zikloa"ren barruan kokatzen da. Ekumen gizakiak kolonizatutako munduen federazioa da eta egilearen nobela desberdinetan agertu da.
Liburuaren euskarazko itzulpena 2021ean argitaratu zuen Igela argitaletxeak, Amaia Apalauzak itzulirik.

## Argumentua

"New Tahiti" basoz estalitako planeta da. Han gizakien kolonia bat dago eta Lurrera egurra bidaltzen dute, egurrak gure planetan balio handia baitu. Zoritxarrez, gizaki horien lanak New Tahitin ondorio latzak uzten ditu: planetaren uharte handienetariko bat basogabetuta dago. Planetan ere gizaki antza duten izakiak bizi dira: crichyak. Gizakiek humanoide horiek esklabu moduan erabiltzen dituzte. Biolentzia horren aurrean humanoideek modu berean erantzuten ikasi dute. Selver izeneko liderraren gidaritzapean gizakien aurkako errebolta hasiko da.
Eleberri hau idatzi zuenean Ursula K. Le Guin Vietnamgo Gerraren eraginpean zegoen, horren aurkako aktibista aktiboa izan baitzen.

## Erreferentziak

* ↑ Arrese, Gorka. «Gizaki berdeen erresistentzia» Berria (Noiz kontsultatua: 2021-10-25).

## Kanpo estekak

* (Ingelesez): The Forest as Metaphor for Mind, Ian Watson-ek idatzita.
* Datuak: Q2447776
# Oihan primario

Oihan primarioa, batzuetan oihan birjina ere deitua, gizakiak inoiz ustiatu edo zatikatu ez duen basoa da. Baso zahar guztiak ez dira primarioak, gizakiak ustiatu, eraldatu edo suntsitu eta gero denbora luzean erregeneratu diren basoak baizik. Hauei oihan sekundario deitzen zaie. Gaur egun oihan primarioak oso urriak dira munduan.

## Munduan

Oihan tropikal primario gehienak, eta munduko oihan primarioen bi herenak, hiru herrialdetan daude:
* Brasil (Amazonia)
* Kongoko Errepublika Demokratikoa (Kongo ibaiaren arroa)
* Indonesia
Brasiletik hurbil, Frantziar Guyanan (Frantziako itsasoz haraindiko departamendua) oihanen %90 primarioak dira.
Baso epel primario gehienak , berriz, Patagonia (Txile eta Argentina), Tasmania (Australia), Washington estatua (Ameriketako Estatu Batuak), Britainiar Kolunbia (Kanada) eta Siberiako zenbait tokitan daude.

## Europan

Europan oihan primario bakan batzuk baino ez daude, hala nola Białowieża (Polonia eta Bielorrusia), Perućica (Bosnia-Herzegovina), Biogradska Gora (Montenegro), Stužica (Eslovakia), Komiko oihan birjinak (Ural mendiak, Errusia) edo Trillemarka (Norvegia). Madeirako laurisilvako gune batzuk ere primarioak dira.

## Euskal Herria

Aditu batzuen ustez Aztaparretako pagadi/izeidia mendebaldeko Pirinioetako azken oihan primarioa da. 1987an Nafarroako Gobernuak Erreserba Integral deklaratu zuen.
Beste aldetik, zenbait adituen ustez, Iratiko ohianaren hainbat gune, bereziki Lizardoiako Erreserba Integrala (20 Ha.), ohian primarioaren guneak lirateke ere. Pagadi/izeidia motako basoa, Aztaparretaren kasuan bezala.

## Erreferentziak

* ↑ Villar, L. Un bosque virgen en el Pirineo Occidental. Studia oecologica 1. Salamanca, 1980
* ↑ Nafarroako Erreserba Integralak Erabili eta Kudeatzeko Plana
* ↑ El Parque Natural Pirenaico en Navarra. II.Irati Ibañeta.J. Elosegi y otros. Govierno de Navarra, 1989.

## Kanpo estekak

* (Ingelesez) Greenpeace: Intact Forest Landscapes
* (Frantsesez) INRA: les fragiles reliques de la foret europeenne
* Datuak: Q208478
* Multimedia: Primeval forests / Q208478
# Oihana Amundarain Zubillaga

Oihana Amundarain Zubillaga (Elduain, Gipuzkoa, 1980ko abenduaren 6a) Enpresa Zuzendaritzan eta Administrazioan Lizentziatua eta politikaria da, 2023ko ekainaren 17an Elduain udalerriko alkate bilakatu zen bigarren aldiz, 2023ko maiatzaren 28ko udal hauteskundeetan, Euskal Herria Bildu koalizioaren hautagaitza gailentzearen ondorioz.

## Biografia

Enpresa Zuzendaritzan eta Administrazioan Lizentziatua da Oihana.2023ko ekainaren 17an bigarren agintaldiari heldu zion, maiatzaren 28ko hauteskundeetan emaitza hauek lortu ondoren: 56 boto eskuratu zituen EH Bilduk. Baliogabeak 7 boto izan ziren, 13 zuri eta %49,35-eko abstentzioa izan zen.

## Erreferentziak

* ↑ «Hego Euskal Herriko alkatetzen mapa, herriz herri eta alderdiz alderdi» EITB 2023-06-18 (Noiz kontsultatua: 2023-07-14).
* ↑ «Udal hauteskundeak 2023 - Elduain - Tolosaldeko ataria» ataria.eus (Noiz kontsultatua: 2023-07-16).
* ↑ «Gobernu kideak» Elduain (Noiz kontsultatua: 2023-07-16).
* ↑ «Elduainen Oihana Amundarainek jarraituko du - Elduain» Tolosaldeko ataria (Noiz kontsultatua: 2023-07-15).
* ↑ «Bigarren aldiz alkate kargua hartu du Amundarainek - Elduain» Tolosaldeko ataria (Noiz kontsultatua: 2023-07-16).

## Kanpo estekak

* Alkatearen agurra
* Datuak: Q14083659
# Oihan Vega

Oihan Isaac Vega Mas, izen artistikoz Oihan Vega (Bergara, Gipuzkoa, 1981eko abuztuaren 21a) aurkezlea, irrati esataria eta musikaria da. Gaur egun, Gaztean aritzen da, DJa da eta Belceblues taldeko bateria da.
Oihan Vega telebistako aurkezle eta irratiko esatari izateaz gain Euskal Herrian DJ bezala aritzen da, 280 herritatik baino gehiagotatik igaro da, Diskofesta izeneko ikuskizunarekin ETB eta GAZTEAk sustatua,. Diskoteketan ere izan da, hala nola Itzela eta Txitxarro diskoteketan.
Horrez gain, aktore lanetan ere aritu da ETBko "Kerman Mintzalagun bila" saioan, "Zergatik praktikatzen dugu sexua gazteleraz?" eta "Euskañolitis" bakarrizketak idatzi, zuzendu eta aurkeztu ditu eta telebistako hainbat saio aurkeztu ditu, besteak beste, "Arratsaldero", "Kantuan", "Ai ama" eta abar...
Konpositore moduan ere, hainbat lan egin ditu, alor ezberdinetako diskoak grabatu eta ekoizteaz gain, bi musikal konposatu ditu "Olentzero & Co!" eta "Bretxa 1813 -Donostiako sutea", gainera "Peter Pan" euskarazko bertsioan egindako musikalerako bi kantu konposatu zituen.

## Bizitza

Oihan Vega Bergaran (Gipuzkoa) jaio zen, eta oso gaztetatik ekin zion musika ikasketei, bere prestakuntza akademikoa Bilboko Joan Krisostomo Arriagan amaitu zuen perkusionista, piano jotzaile eta konpositore arloetan.
Geroago, Ikus-entzunezko Komunikazioko lizentzia eskuratu zen, bai eta Publizitate eta Harreman Publikoetakoa ere. Hainbat alorretan landutako curriculum zabala du.

## Ibilbidea
### Telebista

* Goiena Telebista 2000-2003
* Euskal Telebista 2003-2011
** Teleberri Kirolak
** Gaur Egun
** Kirolez Kirol
** Gazteaklip
** Bigira
** Kerman mintzalagun bila
** Arratsaldero (klik hemen)
** "Ai ama"
** "Kantuan"
** "Gu ta gutarrak"

### Irratia

* Arrasate Irratia: 2005
* Gaztea : 2007-gaur egun

### Musika

* Wonder Brass 1995-1998
* Aitzol Mujika (egile abeslaria): 1998-2000
* Doppler: 2001-2004
* Belceblues: 2005-gaur egun. Diskoak:
** Infer 2008
** Diabulus in Musika 2011
** "Road to Memphis" 2013
* "Olentzero & Co!" Musikala
* May-Bi: 2011. Diskoak:
** May-Bi 2011
* DJ: 2005- gaur egun
* "Peter Pan" musikala (kolaborazioa) 2014
* "Bretxa 1813 - Donostiako Sutea" (zuzendaritza musikala) 2022.

## Konposizioak

* Eskola Txikiak bizirik kantu ofiziala, 2001
* Errota ipuin musikala, 2002
* Long Play filmeko soinu banda, 2004
* Angiozarko San Migel ereserki ofiziala, 2007
* Kilometroak 2007 kantu ofiziala (Belceblues taldearekin), 2007
* Olentzero & Co! musikala, 2010
* "Zergatik praktikatzen dugu sexua gazteleraz?" bakarrizketa 2014
* "Euskañolitis" bakarrizketa 2020
* "Musikarium" antzezlana (Xabi Zabala musikariarekin batera) 2020
* "Ipuin Dantza" antzezlana 2021
* "Bretxa 1813 -Donostiako sutea-" 2022

## Erreferentziak

* ↑ Fernández, Josu. (2012-8-31). «Erraietatik ateratako sentimenduak adieraztean, gaztelaniaz hasten gara» Berria (Noiz kontsultatua: 2016-4-21).
* ↑ «Oihan Vega» www.oihanvega.com (Noiz kontsultatua: 2024-09-13).
* ↑ Amatiño. «Bertako bertakoentzat» eibar.org (Noiz kontsultatua: 2023-01-18).

## Kanpo estekak

* Webgune pertsonala
* Datuak: Q12265026